Parlamentul României

Camera Deputaților

[image: image1.jpg]



	            Comisia pentru buget,

                finanțe și bănci


	Comisia pentru administraţie publică

şi amenajarea teritoriului

	  București,  23 iunie 2026 

Nr.7c-2/666

	Nr.7c-7/479/15 iunie 2026



Către,
BIROUL PERMANENT 

AL CAMEREI DEPUTAŢILOR

Vă înaintăm, alăturat, raportul comun asupra proiectului de Lege pentru aprobarea Ordonanţei de urgenţă a Guvernului nr.36/2026 privind aprobarea unor măsuri în vederea accelerării implementării investiţiilor finanţate prin Planul naţional de redresare şi rezilienţă la nivelul autorităţilor administraţiei publice locale, prin asigurarea lichidităţii temporare prin împrumuturi pe termen scurt, acordate de Ministerul Finanţelor, transmis spre dezbatere în fond, în procedură de urgență, Comisiei pentru buget, finanțe și bănci și Comisiei pentru administraţie publică şi amenajarea teritoriului, cu adresa nr.PLx 431/2026 din 2 iunie 2026. 
	PREŞEDINTE
Bogdan-Iulian HUȚUCĂ

	VICEPREŞEDINTE
Virgil Alin CHIRILĂ

rAPORT COMUN
asupra proiectului de Lege pentru aprobarea Ordonanţei de urgenţă a Guvernului nr.36/2026 privind aprobarea unor măsuri în vederea accelerării implementării investiţiilor finanţate prin Planul naţional de redresare şi rezilienţă la nivelul autorităţilor administraţiei publice locale, prin asigurarea lichidităţii temporare prin împrumuturi pe termen scurt, acordate de Ministerul Finanţelor
În conformitate cu prevederile art.95 si art. 118 alin.(3) din Regulamentul Camerei Deputaţilor, republicat, cu modificările ulterioare, Comisia pentru buget, finanțe și bănci și Comisia pentru administraţie publică şi amenajarea teritoriului au fost sesizate pentru dezbatere în fond, în procedură de urgență, cu proiectul de Lege pentru aprobarea Ordonanţei de urgenţă a Guvernului nr.36/2026 privind aprobarea unor măsuri în vederea accelerării implementării investiţiilor finanţate prin Planul naţional de redresare şi rezilienţă la nivelul autorităţilor administraţiei publice locale, prin asigurarea lichidităţii temporare prin împrumuturi pe termen scurt, acordate de Ministerul Finanţelor, transmis cu adresa nr. PLx.431/2026 din 2 iunie 2026.
Senatul, în calitate de primă Cameră sesizată, a adoptat proiectul de lege în şedinţa din 27 mai 2026, cu respectarea prevederilor art.76 alin.(2) din Constitutia României. 
Conform prevederilor art. 75 din Constituția României, republicată, și ale art.92 alin.(9) pct.1 din Regulamentul Camerei Deputaților, republicat, cu modificările ulterioare, Camera Deputaților este Cameră decizională.
Consiliului Legislativ a avizat favorabil proiectul de ordonanță de urgență, cu observații și propuneri, conform avizului nr.438 din 4 mai 2026.

Proiectul de lege are ca obiect de reglementare aprobarea unor măsuri în vederea accelerării implementării investițiilor finanțate prin Planul național de redresare şi reziliență la nivelul autorităților administrației publice locale, prin asigurarea lichidității temporare prin împrumuturi pe termen scurt, acordate de Ministerul Finanțelor. 
În conformitate cu prevederile art.62, art.64 și ale art.133 din Regulamentul Camerei Deputaţilor, republicat, cu modificările ulterioare, examinarea proiectului de lege a avut loc în ședințe separate. 

Membrii Comisiei pentru administrație publică și amenajarea teritoriului au dezbătut proiectul de lege în şedinţa desfășurată în sistem mixt (fizic și online) din data de 15 iunie 2026. La ședința comisiei deputaţii au fost prezenți conform listei de prezență.
La dezbaterile din cadrul ședinței comisiei a participat în  calitate de invitat, în conformitate cu prevederile art.56 și ale art.57 din Regulamentul Camerei Deputaţilor, republicat, cu modificările ulterioare, doamna Luminița Lupu, reprezentant al Ministerului Finanțelor. 
În urma dezbaterilor și a opiniilor exprimate, deputații prezenți la ședința Comisiei pentru administrație publică și amenajarea teritoriului au hotărât cu majoritate de voturi  întocmirea unui raport preliminar de adoptare a proiectului de Lege pentru aprobarea Ordonanţei de urgenţă a Guvernului nr.36/2026 privind aprobarea unor măsuri în vederea accelerării implementării investiţiilor finanţate prin Planul naţional de redresare şi rezilienţă la nivelul autorităţilor administraţiei publice locale, prin asigurarea lichidităţii temporare prin împrumuturi pe termen scurt, acordate de Ministerul Finanţelor, în forma adoptată de Senat.
Membrii Comisiei pentru buget finanțe și bănci au examinat proiectul de lege în ședința, cu prezență fizică și online, din data de 23 iunie 2026. La lucrările comisiei, deputații și-au înregistrat prezența conform listei de prezență. 

În urma examinării proiectului de lege și a opiniilor exprimate, membrii Comisiei pentru buget, finanțe și bănci au hotărât cu unanimitatea voturilor exprimate adoptarea proiectului de Lege pentru aprobarea Ordonanţei de urgenţă a Guvernului nr.36/2026 privind aprobarea unor măsuri în vederea accelerării implementării investiţiilor finanţate prin Planul naţional de redresare şi rezilienţă la nivelul autorităţilor administraţiei publice locale, prin asigurarea lichidităţii temporare prin împrumuturi pe termen scurt, acordate de Ministerul Finanţelor, în forma adoptată de Senat.
În urma finalizării dezbaterilor, membrii celor două comisii au hotărât, cu majoritate de voturi, să transmită plenului Camerei Deputaților prezentul raport comun prin care se propune adoptarea proiectului de Lege pentru aprobarea Ordonanţei de urgenţă a Guvernului nr.36/2026 privind aprobarea unor măsuri în vederea accelerării implementării investiţiilor finanţate prin Planul naţional de redresare şi rezilienţă la nivelul autorităţilor administraţiei publice locale, prin asigurarea lichidităţii temporare prin împrumuturi pe termen scurt, acordate de Ministerul Finanţelor, în forma adoptată de Senat.

În raport cu obiectul şi conţinutul său, proiectul de lege  face parte din categoria legilor ordinare.

